उदयपुर में फाइव स्टार रैडिसन होटल शुरू
रिद्धि-सिद्धि ग्रुप के पांच सितारा रैडिसन होटल का गुरुवार को लेकसिटी मॉल में कार्लसन रेजीडोर होटल ग्रुप के चीफ एक्जीक्यूटिव ऑफिसर दक्षिण एशिया राज राणा, रिद्धि सिद्धि ग्रुप के प्रबंध निदेशक श्याम बी. गुप्ता और सौरभ टांक ने उद्घाटन किया। इस माैके पर राज राणा ने कहा कि उदयपुर शहर में रैडिसन हमारा दूसरा होटल है और रिद्धि सिद्धि समूह से साझेदारी कर हम सम्मानित महसूस कर रहे हैं। होटल शहर के प्रमुख आकर्षणों सिटी पैलेस, लेक पीछोला, लेक फतेहसागर के पास स्थित है। होटल हवाई अड्डे से कार के जरिए एक घंटे से भी कम और रेलवे स्टेशन से 10 मिनट की दूरी पर है। रिद्धि सिद्धि ग्रुप के प्रबंध निदेशक श्याम बी गुप्ता ने कहा कि भारत में यहां हमारा पहला हॉस्पिटैलिटी उपक्रम है और हमें कार्लसन रेजीडोर होटल समूह के साथ गठजोड़ करके खुशी है। रिद्धि सिद्धि ग्रुप के प्रबंध निदेशक सौरभ टांक ने कहा कि होटल का सिटी सेंटर का लोकेशन बिजनेस और लीजर ट्रैवलर्स के लिए आदर्श है।
यहहैं सुविधाएं : सेंट्रलहीटिंग और कूलिंग के साथ 56 कमरे और सुइट, फिटनेस सेंटर, रेस्त्रां, लाउंज बार, स्विमिंग पूल, जिम, 3000 वर्गफीट का बैंक्वेट हॉल, 24 घंटे रूम में डाइनिंग सर्विस, भारतीय और कांटिनेंटल फूड।
bho_Deva hin_Deva hin_Deva